**Baumaņu Kārļa Viļķenes pamatskolas pašnovērtējuma ziņojums**

|  |  |
| --- | --- |
| Limbažu novada Viļķenes pagastā 31.10.2022. |  |
| (vieta, datums) |  |

Publiskojamā daļa

SASKAŅOTS

Limbažu novada pašvaldības Izglītības pārvaldes vadītāja

(dokumenta saskaņotāja pilns amata nosaukums)

Sigita Upmale

(paraksts) (vārds, uzvārds)

(datums)

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2021./2022. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi (prof. izgl.) vai uzsākot 2021./2022. māc.g. (01.09.2021.) | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2021./2022.māc.g.  (31.05.2022.) |
| Nr. | Licencēšanas  datums |
| Vispārējās pirmsskolas izglītības programma | [01011111](https://is.viis.gov.lv/Pages/Institutions/EducationProgramLicences/View.aspx?id=54520&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | Briežu gatve 6A, Viļķene, Viļķenes pagasts, Limbažu novads | [V\_381](https://is.viis.gov.lv/Pages/Institutions/EducationProgramLicences/View.aspx?id=54520&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | 08.09.2016 | 41 | 45 |
| [Pamatizglītības programma](https://is.viis.gov.lv/Pages/Institutions/EducationProgramLicences/View.aspx?id=36140&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | [21011111](https://is.viis.gov.lv/Pages/Institutions/EducationProgramLicences/View.aspx?id=36140&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) |  | [V\_95](https://is.viis.gov.lv/Pages/Institutions/EducationProgramLicences/View.aspx?id=36140&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | 08.12.2010 | 53 | 54 |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):
     1. Neviens izglītojamais no mūsu skolas nav mainījis izglītības iestādi, 1 izglītojamais sakarā ar dzīvesvietas maiņu ir uzsācis mācības mūsu skolā 2021./2022. mācību gada 2.semestrī
  2. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2021./2022. māc.g. (līdz 31.05.2022.). | 5 mācību stundas | Visas vakancē esošās mācību stundas tika novadītas. |
|  | Izglītības iestādē pieejamais atbalsta personāls izglītības iestādē, noslēdzot 2021./2022. māc.g. (līdz 31.05.2022.). | 2 | Skolā nav pieejami izglītības psihologs (slodze 0.133) un sociālais pedagogs (slodze 0.133) |

1. **Izglītības iestādes darbības pamatmērķi un prioritātes**
   1. Izglītības iestādes misija – nodrošināt  kvalitatīvu izglītības procesu ikvienam izglītojamajam, sniedzot  pašapliecināšanās iespējas un motivāciju tālākizglītībai.
   2. Izglītības iestādes vīzija par izglītojamo – atbildīgs, patstāvīgs, uz izaugsmi un sadarbību vērsts radošs darītājs
   3. Izglītības iestādes vīzija par skolotāju – vada mācīšanos, sadarbojas, iedvesmo, virza un atbalsta.
   4. Izglītības iestādes vērtības cilvēkcentrētā veidā – sadarbība, atbildība, radošums, cieņa.
   5. 2021./2022. mācību gada darba prioritātes un sasniegtie rezultāti.

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Kompetenču pieejā balstīta mācību satura ieviešana 2., 5., 8. klasē. | Kvalitatīvi   * Ir ieviests kompetenču pieejā balstīts mācību saturs 2., 5., 8. klasē, sniedzot iespēju visiem izglītojamajiem to apgūt atbilstoši savām spējām. * Visi skolotāji visos izglītības posmos strādā saskaņā ar Skola 2030 izstrādātajām programmām un standartiem. | Sasniegts.  Sasniegts (izņemot 3.,6.,9.klasi). |
|  | Kvantitatīvi  Diagnosticējošajos darbos **3.klasei latviešu valodā** iegūtais vērtējums 69,60%. Salīdzinot ar snieguma līmeni valstī "- 0,44%",  **matemātikā** iegūti 66,52% , salīdzinot ar snieguma līmeni valstī "+3,13%".  Diagnosticējošajos darbos **6.klasei latviešu valodā** 56,62%, salīdzinot ar snieguma līmeni valstī "-9,04%",  **matemātikā** 54,78%, salīdzinot ar snieguma līmeni valstī "+2,30%",  **dabaszinībās** 42,05%, salīdzinot ar snieguma līmeni valstī "- 8,67%".  **Valsts pārbaudes darbos 9.klasei latviešu valodā** 66,30%, salīdzinot ar snieguma līmeni valstī "+0,81%",  **matemātikā** 71,05%, salīdzinot ar snieguma līmeni valstī "+19,51%",  **angļu valodā** 79,64%, salīdzinot ar snieguma līmeni valstī "+5,45%",  **Latvijas vēsturē** 75,97%, salīdzinot ar snieguma līmeni valstī "+14,36%". |  |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2022./2023. mācību gadā (kvalitatīvi un kvantitatīvi).

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Kompetenču pieejā balstīta mācību satura ieviešana 3., 6., 9. Klasē. | Kvalitatīvi   * Ir ieviests kompetenču pieejā balstīts mācību saturs 3., 6., 9. klasē, sniedzot iespēju visiem izglītojamajiem to apgūt atbilstoši savām spējām. * Nodrošināta kvalitatīvas izglītības pieejamība ikvienam izglītojamajam. |  |
|  | Kvantitatīvi   * Valsts pārbaudes darbos, beidzot 9.klasi, izglītojamo snieguma rādītāji pārsniedz 10%. * Diagnosticējošajos darbos izglītojamo snieguma vērtējumi atbilst valsts vidējiem vērtējumiem. |  |

1. **Kritēriju izvērtējums** 
   1. Kritērija “Kompetences un sasniegumi” stiprās puses un turpmākas attīstības vajadzības.

|  |  |
| --- | --- |
| Stiprās puses | Turpmākās attīstības vajadzības |
| Skolai katru gadu ir sasniegumi mācību priekšmetu olimpiādēs, konkursos un sacensībās, sasniegumi ir individuālā darba rezultāts. |  |
| Skolai ir izstrādāta sistēma optimālu mācību rezultātu sasniegšanai izglītojamajiem ikdienas mācību procesā ( pamatizglītībā 51,4% izglītojamo sasniedz 5-7 balles, 45,9 % - 7 balles un augstāk). | Pilnveidot formatīvās vērtēšanas principu izpratni izglītojamajiem. |

* 1. Kritērija “Vienlīdzība un iekļaušana” stiprās puses un turpmākas attīstības vajadzības.

|  |  |
| --- | --- |
| Stiprās puses | Turpmākās attīstības vajadzības |
| Ikdienas darbība skolā notiek saskaņā ar skolas iekšējās kārtības noteikumiem. Izglītojamo anketēšanas dati rāda, ka ikvienam ir iespēja saņemt atbalstu problēmsituāciju gadījumā. |  |
| Izglītojamie ar mācību grūtībām ir pamanīti un viņiem tiek nodrošināts individuāls darbs. | Diferencēt uzdevumus mācību stundās, domājot gan par talantīgo, gan izglītojamo ar mācīšanās grūtībām izaugsmi. |

* 1. Kritērija “Pieejamība” stiprās puses un turpmākas attīstības vajadzības.

|  |  |
| --- | --- |
| Stiprās puses | Turpmākās attīstības vajadzības |
| Izglītojamajiem ir iespēja apmeklēt nodarbības IKVD/ESF projektā Nr.8.3.4.0/16/I/001 “Atbalsts priekšlaicīgas mācību pārtraukšanas samazināšanai” (PuMPuRS) un ESF projektā Nr. 8.3.2.2/16/I/001 “Atbalsts izglītojamo individuālo kompetenču attīstībai”. |  |

* 1. Kritērija “Drošība un labklājība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Visi darbinieki ir informēti par darbību ārkārtas situācijās un epidemioloģiskā riska gadījumos. |  |
| Skolā ir dati par to, ka lielākā daļa izglītojamo un pedagogi skolā jūtas droši. |  |
| Skolā ir gūts datos balstīts apstiprinājums, ka personāla un izglītojamo labizjūta ir pozitīva. |  |
| Ir uzstādīti CO2 mērītāji 9 klašu telpās. |  |

3.5. Kritērija “Infrastruktūra un resursi” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Skolā ir izveidota vienota sistēma informācijas tehnoloģiju un digitālo resursu pieejamībai un izmantošanai. |  |
| Materiāltehnisko resursu un iekārtu izmantošana mācību procesā. | 15 datoru iegāde un nomaiņa datorklasē,  12 planšetdatoru iegāde.  Papildināt materiāltehnisko bāzi dizaina un tehnoloģiju, dabaszinātņu mācību priekšmetu apguvei. |

**4. Informācija par lielākajiem īstenotajiem projektiem par 2021./2022. mācību gadā**

* 1. Projekta īsa anotācija un rezultāti.

IKVD/ESF projekts Nr.8.3.4.0/16/I/001 “Atbalsts priekšlaicīgas mācību pārtraukšanas samazināšanai” (PuMPuRS) un ESF projekts Nr. 8.3.2.2/16/I/001 “Atbalsts izglītojamo individuālo kompetenču attīstībai”

Visi skolēni, kuri apmeklēja mācību priekšmetu konsultācijas IKVD/ESF projektu ietvaros, mācību gadu beidza ar pietiekamiem vērtējumiem visos mācību priekšmetos.

1. **Informācija par institūcijām, ar kurām noslēgti sadarbības līgumi** 
   1. (Izglītības programmu īstenošanai).

Jaunsardzes centrs ir noslēdzis sadarbības līgumu ar Limbažu novada pašvaldību par Jaunsargu interešu izglītības programmas īstenošanu Baumaņu Kārļa Viļķenes pamatskolā.

2021./2022. mācību gadā Jaunsardzes kustībā aktīvi darbojās un jaunsargu mācību procesā iesaistījās 25 izglītojamie, kas ir gandrīz puse no skolas izglītojamajiem.

Skola ir iesaistījusies  Dabas aizsardzības pārvaldes EUROPARC federācijas Jauno reindžeru programmā.

Ir noslēgts līgumu ar Nodibinājumu “Zinātnes un inovāciju parks” par projekta “Izaicini.lv” īstenošanu.

Ir līgums ar Valsts akciju sabiedrību “Ceļu satiksmes drošības direkcija”par sadarbību velosipēdu vadītāju eksaminācijā un informācijas apstrādē.

1. **Audzināšanas darba prioritātes trim gadiem un to ieviešana**
   1. Prioritātes (bērncentrētas, domājot par izglītojamā personību).

|  |  |
| --- | --- |
| **2022./2023. mācību gads** | **Lasītprasmes un tekstpratības attīstīšana** izglītojamo mācību sasniegumu uzlabošanai. Plānota pedagogu profesionālās kompetences pilnveide lasītprasmes un tekstpratības metožu aktualizēšanā, pieredzes apmaiņas pasākumi labāko prakšu/metožu apzināšanā skolas un novada mērogā, mērķtiecīgi veicinātas izglītojamo lasītprasmes un tekstpratības kompetences gan mācību stundās, gan iesaistoties ārpusstundu projektos. |
| **2023./2024. mācību gads** | **Pašvadītas mācīšanās prasmju attīstīstīšana**, veicinot izglītojamo apzinātāku mācību procesu. Plānota pedagogu un izglītojamo vecāku izglītošana pašvadītas mācīšanās jomā, lai sadarbības ceļā panāktu lielāku efektivitāti izglītojamo mācību procesa kvalitātes uzlabošanā. |
| **2024./2025. mācību gads** | **Vecāku un skolas sadarbības un līdzatbildības veicināšana** izglītojamo mācību darbā. Plānots veicināt skolas un izglītojamo vecāku ciešāku sadarbību katra audzēkņa izaugsmes atbalstīšanai, organizējot individuālas pārrunas klašu audzinātājiem ar izglītojamajiem un viņu vecākiem par mācīšanās vajadzībām un mērķiem. |

* 1. 2-3 teikumi par galvenajiem secinājumiem pēc mācību gada izvērtēšanas.

Skolotāji piedalījušies kursos un semināros kompetenču izglītības efektīgākai īstenošanai un aktualizējuši caurviju prasmju (kritiskās domāšanas un problēmrisināšanas, jaunrades un uzņēmējspējas, pašvadītas mācīšanās, sadarbības, pilsoniskās līdzdalības un digitālo prasmju) veicināšanu - klašu audzinātāji klases stundās, priekšmetu skolotāji mācību stundās un ārpusstundu aktivitātēs, kas bija audzināšanas darba prioritāte iepriekšējā mācību gadā.

Skolēnu padomes aktivitātes saliedēja izglītojamos visā skolā un uzlaboja skolas vidi, padarot to par interesantāku un patīkamāku vietu mācībām - pēc izglītojamo iniciatīvas ieviestas mobilas tehnoloģijas mūzikas nodrošināšanai skolas pasākumu vajadzībām, iegādātas galda spēles.

Skolēnu padome uzsāka veiksmīgu sadarbību ar Limbažu novada Jauniešu centru.

1. **Citi sasniegumi**
   1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).

Darbā ar talantīgiem izglītojamajiem 2021./2022.mācību gadā ir gūti šādi sasniegumi:

* trīs izglītojamie piedalījās FIA Eiropas Jauno satiksmes dalībnieku sacensībās un ieguva sertifikātus;
* divu izglītojamo darbi tika izvirzīti uz 50.starptautisko bērnu mākslas izstādei - konkursam “Lidice - 2022” Čehijā;
* iegūta viena veicināšanas balva Latvijas lasīšanas čempionātā;
* dalība divās valsts olimpiādēs (vēstures valsts 28.olimpiādē un latviešu valodas un literatūras valsts 48.olimpiādē);
* iegūta valstī 3.vieta zīmējumu konkursā " Apsveikums Latvijas Olimpiskajai komitejai 100.dzimšanas dienā ";
* iegūta viena Atzinība Latviešu valodas aģentūras radošo darbu konkursā „ Tu esi Latvijas dārgums”;
* iegūts viens Atzinības raksts LR Satversmes pieņemšanas 100.gadadienai veltītajā skolēnu zīmējumu konkursā “Satversme laimīgai Latvijai”;
* iegūta viena Pateicība Valsts robežsardzes rīkotajā zīmējumu konkursā “Atjaunotai robežsardzei - 30”;
* Limbažu novada mācību priekšmetu olimpiādēs ir izcīnītas divas pirmās vietas (vēstures olimpiādē un latviešu valodas un literatūras olimpiādē);
* iegūta viena 1. vieta un divas 3. vietas Limbažu novada sacensībās vieglatlētikas krosā.

Skolotāja Vizbulīte Ozola saņēma Eiropas Kvalitātes sertifikātu par darbu eTwinning projektā "Survivor: Media Review".

Skolotāja Ilva Zvirgzdiņa saņēma Valsts izglītības satura centra Atzinības rakstu par radošu, aizrautīgu pedagoģisko darbu un nozīmīgu ieguldījumu interešu izglītības vizuālās un vizuāli plastiskās mākslas pedagogu metodisko darbu skatē «Ideju kaste».

Skolotāja Antra Jakovļeva saņēma Ceļu satiksmes drošības direkcijas Atzinības rakstu par dalību mācību projektā 6.-8.klašu skolēniem Gribu Būt Mobils.

Izglītības iestādes informācija par galvenajiem secinājumiem:

7.2.1. pēc izglītojamo snieguma izvērtējuma valsts pārbaudes darbos par 2021./2022. mācību gadu:

9.klases izglītojamajiem visos valsts pārbaudes darbos (eksāmenos) vidējie snieguma vērtējumi ir ievērojami augstāki par vidējiem snieguma vērtējumiem valstī ( latviešu valodā 66,30%, salīdzinot ar snieguma līmeni valstī "+0,81%"; matemātikā 71,05%, salīdzinot ar snieguma līmeni valstī "+19,51%"; angļu valodā 79,64%, salīdzinot ar snieguma līmeni valstī "+5,45%"; Latvijas vēsturē 75,97%, salīdzinot ar snieguma līmeni valstī "+14,36%").

7.2.2. par sasniegumiem valsts pārbaudes darbos pēdējo trīs gadu laikā.

Sakarā ar epidemioloģisko situāciju valstī, 9.klases valsts pārbaudes darbu rezultāti nav salīdzināmi, jo eksāmeni 2019./2020.m.g. un 2020./2021/m.g. nav notikuši.

* 1. Izglītības iestādes galvenie secinājumi par izglītojamo sniegumu ikdienas mācībās.

1.-2.klasē 27% izglītojamo mācību priekšmetos mācību vielu apguvuši padziļināti , bet 3.-9.klasēs vidējie ikdienas mācību sasniegumi summatīvajos vērtējumos ir 7,5 un augstāk 34,88% izglītojamajiem. Visi izglītojamie mācību gadu beidza ar pietiekamiem vērtējumiem visos mācību priekšmetos.